നവതിയിലും വൈദ്യനാഥന് വേദാമൃതം ചൊരിയും തിരുവനന്തപുരം: എല്ലാ വീടുകളിലും വേദം ജപിച്ച് കേള്ക്കുക എന്ന സ്വപ്നമാണ് വേദാചാര്യന് വൈദ്യനാഥന്റെ ജീവിതം. ആ സ്വപ്ന സാക്ഷാത്കാരത്തിന് തൊണ്ണൂറാം വയസിലും കേരളത്തിലുടനീളം സഞ്ചരിക്കുകയാണ് ഈ വേദാചാര്യന്. സമൂഹം കല്പ്പിച്ച അതിരുകള് ഭേദിക്കുകയാണ് ഈ ആചാര്യ ജീവിതം. ബ്രാഹ്മണ കുലത്തില് ജനിച്ചിട്ടും ഒരു മടിയുമില്ലാതെ അബ്രാഹ്മണരെയും സ്ത്രീകളെയും അദ്ദേഹം വേദം പഠിപ്പിക്കുന്നു. ഒരുരൂപ പോലും ദക്ഷിണയോ ഫീസോ വാങ്ങാതെയാണ് അദ്ദേഹം വേദപഠനം വ്യാപിപ്പിക്കുന്നത്. തൃപ്പൂണിത്തുറ സ്വദേശിയായ വൈദ്യനാഥന് തൃശൂര് കേരളവര്മ്മ കോളേജിലെ ഇംഗ്ലീഷ് പ്രൊഫസറായിരുന്നു. അമ്ബത് വര്ഷത്തിലേറെയായി തിരുവനന്തപുരത്ത് മുട്ടത്തറയിലെ ത്രിമൂര്ത്തി നഗറിലാണ് സ്ഥിരതാമസം. ശബരിമല, ഗുരുവായൂര്, മൂകാംബികദേവി ക്ഷേത്രം, കന്യാകുമാരി ദേവീക്ഷേത്രം തുടങ്ങി നിരവധി ആരാധനാലയങ്ങളില് അബ്രഹ്മണരായ ശിഷ്യരോടൊപ്പം സ്ത്രീപുരുഷ കൂട്ടായ്മയില് വൈദ്യനാഥന് വേദജപം നടത്തിയിട്ടുണ്ട്. ഇന്ത്യയില് തന്നെ ആദ്യമായിട്ടായിരുന്നു അത്തരമൊരു സംഭവം. വേദസൂക്തങ്ങള് മലയാളത്തിലേക്ക് സാധാരണക്കാര്ക്ക് മനസിലാകുംവിധം സംസ്കൃതത്തിലുള്ള നൂറുകണക്കിന് വേദസൂക്തങ്ങള് അര്ത്ഥം സഹിതം മലയാള ഭാഷയില് വൈദ്യനാഥന് വിവര്ത്തനം ചെയ്തിട്ടുണ്ട്. കേരളത്തിലെ പല വേദപഠനശാലകളും ഈ പുസ്തകങ്ങളാണ് ഉപയോഗിക്കുന്നത്. ഇരുപത്തിയഞ്ചോളം പുസ്തകങ്ങള് എഴുതിയിട്ടുള്ള അദ്ദേഹം ഭാഷാ ഇന്സ്റ്റിറ്റ്യൂട്ടിനായി അഥര്വവേദ മന്ത്രങ്ങളുടെ അര്ത്ഥം മലയാളത്തിലാക്കുന്നതിന്റെ തിരക്കിലാണിപ്പോള്. കോഴിക്കോട് സാമൂതിരി മഹാരാജാവ് വേദാചാര്യം പട്ടം നല്കി വൈദ്യനാഥനെ ആദരിച്ചിട്ടുണ്ട്. അന്നുമുതലാണ് വേദാചാര്യന് എന്ന പേര് ലഭിച്ചത്. ഇന്ത്യന് ഇന്സ്റ്റിറ്റ്യൂട്ട് ഒഫ് സയന്റിഫിക് ഹെറിറ്റേജ് അദ്ദേഹത്തിന് വേദരത്ന അവാര്ഡും നല്കി. തിരുവനന്തപുരത്ത് തീര്ത്ഥപാദ മണ്ഡപത്തില് എല്ലാമാസവും സ്വാമി ചിദാനന്ദപുരി നടത്താറുള്ള പ്രഭാഷണം തുടങ്ങുന്നതിന് മുമ്ബ് വൈദ്യനാഥന്റെ നേതൃത്വത്തില് വേദജപവും പഠനവും നടക്കുന്നുണ്ട്. കേരളത്തിലുടനീളം ആയിരത്തോളം ശിഷ്യഗണങ്ങളാണ് അദ്ദേഹത്തിനുളളത്. വേദപഠനം ബ്രാഹ്മണരുടെ കുത്തകയാണെന്നുളളത് തെറ്റിദ്ധാരണയാണ്. യജുര്വേദ സംഹിതയിലെ അഞ്ചാം കാണ്ഡത്തില് വേദം എല്ലാവരും പഠിക്കണമെന്ന് വ്യക്തമായി പറയുന്നുണ്ട്. ആദ്യമൊക്കെ അബ്രാഹ്മണരെയും സ്ത്രീകളെയും വേദം പഠിപ്പിക്കുന്ന കാര്യത്തില് സമുദായത്തില് നിന്ന് എതിര്പ്പുണ്ടായിരുന്നു. വേദപഠനം കച്ചവടച്ചരക്കല്ലെന്നാണ് ഞാന് വിശ്വസിക്കുന്നത്. വേദാചാര്യന് വൈദ്യനാഥന്